Stjórn Landverndar er harðorð í garð Alþingis eftir að ljóst varð að ekkert yrði af stofnun hálendisþjóðgarðs á þessu kjörtímabili. Hún segir þingið hafa hunsað stjórnarsáttmálann með framgöngu sinni. Þingmenn hafi látið hjá líða að leysa úr ágreiningsmálum og komið í veg fyrir mikilvægan áfanga í íslenskri náttúruvernd. Tryggvi Felixson formaður Landverndar segir þetta mikil vonbrigði en að mikill stuðningur sé við hálendisþjóðgarð í samfélaginu.